wickkiey/tamil-wikipedia-markdown huggingface dataset:
# புத்தூர் வேளா (கேரளா)

இந்தியாவின் கேரள மாநிலம், பாலக்காட்டில் உள்ள புத்தூரில், **புத்தூர் திருப்புரைக்கால் பகவதி கோவில்** உள்ளது. இந்த ஆலயம் **கர்ணகி** என்றும் **பத்ரகாளி தேவி** என்றும் அழைக்கப்படும் இந்து பெண் தெய்வத்தை மூலவராகக் கொண்டுள்ளது.இக்கோயிலில் ஆண்டுதோறும் மலையாள மாதமான **மீன** மாசத்தில் (மார்ச் - ஏப்ரல்) நடைபெறும் திருவிழா ***புத்தூர் வேளா*** எனப்படும். நூற்றுக்கணக்கான பக்தர்களை இவ்விழாவிற்கு ஈர்க்கும் அளவு பிரசித்தி பெற்ற இக்கோவிலில் தினமும் மாலை பூசைகள் முடிந்த பிறகு கதன வெடி (பட்டாசு) வெடிக்கப்படுகிறது.  

கிரிகோரியன் நாட்காட்டியின் படி மார்ச்-ஏப்ரல் மாதத்திற்கு ஒத்த மலையாள மாதமான மீனம் மாதத்தில் நடைபெறும் இவ்விழா மூன்று முதல் நான்கு வாரங்கள் வரை நீடிக்கும். உற்சவ விழாவின் தொடக்கத்தைக் குறிக்கும் கொடி மீனத்தின் முதல் வெள்ளிக்கிழமை அன்று ஏற்றப்படுகிறது. அடுத்தடுத்த மாலைகளில் பஜனைகள் மற்றும் கர்நாடக இசைக் கச்சேரிகள் போன்ற ஆன்மீக பக்தி நிகழ்ச்சிகள் நிறைந்திருக்கும். விழாவின் சிறப்பம்சங்களாக கேரள கலைஞர்களின் கதகளி நிகழ்ச்சிகளும், ஓட்டம், துள்ளல் மற்றும் சாக்கியர் கூத்து போன்ற பாரம்பரிய கலைகளும் தினந்தோறும் நடைபெறும்.  

சமீபமாக, இவ்விழாவின் மற்றொரு சிறப்பம்சமாக இசை ஆர்வலர்களையும் இவ்விழாவிற்கு ஈர்க்கும் படி நடததப்படும், புத்தூர் ஸ்ரீ திருப்புரைக்கால் இசை மற்றும் நடன விழா என்ற , இந்திய பாரம்பரிய இசை மற்றும் நடன விழாவாகும்,ஒவ்வொரு வருடமும் இதில் கலந்துகொண்டு ஈடுபடும் கலைஞர்களின் எண்ணிக்கையைப் பொறுத்து ஒரு வாரத்திற்கும் மேலாக நீடிக்கும். கே.ஜே.யேசுதாஸ், ஓமனக்குட்டி, ஹரிபிரசாத் சௌரஸ்யா, ஹரிஹரன், உஸ்தாத் அம்ஜத் அலிகான், அமன் மற்றும் அயன் அலிகான், ஜெயச்சந்திரன், மனோ, கே.எஸ்.சித்ரா, எல். சுப்ரமணியம், கவிதா கிருஷ்ணமூர்த்தி, எம்.ஜி.ஸ்ரீகுமார், விஜய் யேசுதாஸ், ஜெயச்சந்திரன், ஷங்கர் மஹாதே ஜவன்ராஜ் போன்ற பாடகர்கள், பாலமுரளீகிருஷ்ணா, உதித் நாராயணன், சாதனா சர்கம், விஜய் பிரகாஷ், கார்த்திக், நரேஷ் ஐயர், உன்னி மேனன், அனுராதா ஸ்ரீராம், வேணுகோபால், உன்னிகிருஷ்ணன், பங்கஜ் உதாஸ், சித்தாரா, மஞ்சரி, காயத்ரி, மற்றும் நடனக் கலைஞர்களான லட்சுமி கோபாலசாமி, மல்லிகா சாராபாய், பத்மா சுப்ரமணியம், ஷோபா சுப்பிரமணியம், மஞ்சு வாரியர் மற்றும் மஞ்சு வாரியர் ஆகியோர் பல்வேறு வருடங்களில் இங்கு வந்து பாடி, சிறப்பாக விழாவை நடத்திக்கொடுத்துள்ளனர். 2007 ஆம் ஆண்டில், விஜயலட்சுமி என்ற விருது பெற்ற பார்வையற்ற கலைஞர் ருத்ர வீணையில் (சரத்தின் மூலோபாய இடங்களில் மரத் துண்டை அழுத்தி இசைக்கப்படும் ஒற்றைக் கம்பி வாத்தியம்) பாடினார். அவரது திறமையை கண்டு பார்வையாளர்கள் கண்ணீர் விட்டனர்.  

திருவிழாவின், இறுதி 'வேளா' நாளில் அலங்கரிக்கப்பட்ட யானையின் மீது தெய்வத்தின் பெரும் ஊர்வலத்துடன் அனைத்து நிகழ்ச்சிகளும் நிறைவுபெறுகின்றன. தேவியுடன் பத்து அல்லது பதினொரு அலங்கரிக்கப்பட்ட யானைகள் உள்ளன. ஊர்வலத்தின் முன்னால் கேரளாவின் பாரம்பரிய இசைக்குழு - பஞ்சவாத்தியம் மற்றும் பாண்டிமேளம் ஆகியவை இசையமைத்து வழிநடத்திச்செல்லும்..  

உற்சவத்தின் முடிவைக் குறிக்கும் வகையில் வேளாவிற்கு மறுநாள் கோயில் கொடி இறக்கப்படுகிறது.  

சுல்தான்பேட்டையில் இருந்து இத்திருவிழா நடக்கும் புத்தூர் செல்லும் வழியில் (வெறும் ), கணபதி கோயில், ஸ்ரீ கிருஷ்ணர் கோயில் மற்றும் சிவன் கோயில் ஆகியவற்றைக் கொண்ட மற்றொரு ஆன்மீக கிராமமான ராமநாதபுரம் உள்ளது.
# சதனம் வாசுதேவன்

**சதனம் வாசுதேவன்** (*Sadanam Vasudevan*) இந்தியாவின் கேரள மாநிலத்தைச் சேர்ந்த ஒரு தாள கலைஞர் ஆவார். பாரம்பரிய கேரள இசைக் கருவியான செண்டை என்ற தாள இசைக்கருவியில் இவர் தாளம் வாசிக்கிறார். தயம்பகா மற்றும் கதகளி ஆகிய இரண்டு நிகழ்ச்சிகளிலும் வாசுதேவன் நன்கு அறியப்பட்ட கலைஞராக உள்ளார். 2013 ஆம் ஆண்டு கேரள அரசிடமிருந்து பல்லவூர் அப்பு மாரர் விருதைப் பெற்றார். 2019 ஆம் ஆண்டில் கேரள சங்கீத நாடக அகாடமி உறுப்பினர் தகுதியையும் பெற்றார்.  

பிரித்தானிய இந்தியாவின் மலபார் மாவட்டத்தில் இருந்த அங்காடிபுரத்தில் கரீம்நாய்க்கல் மீனாட்சி அம்மாவுக்கும் சேனங்கரா கோபாலன் நாயருக்கும் மகனாக 1945ஆம் ஆண்டு பிறந்தார். சதனம் வாசுதேவன், ஏழாவது வயதில் செண்டை இசைக்கருவியை கற்கத் தொடங்கினார். மத்தளம், இடக்கை, திமிலை இசைப்பதிலும் சதனம் வாசுதேவன் வல்லவராவார் .
# கல்யாணி மதிவாணன்


**கல்யாணி மதிவாணன்** (*Kalyani Mathivanan*) இந்தியாவைச் சேர்ந்த ஒரு கல்வியாளராவார். 2012 ஆம் ஆண்டு ஏப்ரல் மாதம் மதுரை காமராசர் பல்கலைக்கழகத்தின் துணைவேந்தராக முதல் பெண்மணியாக பொறுப்பேற்றார். பசுமை வளாக முன்முயற்சி உருவாக்கம், சூரிய சக்தி உற்பத்தி மற்றும் திறமையான திட மற்றும் கழிவுநீர் கழிவு மேலாண்மை ஆகிய செயல் திட்டங்களை வலியுறுத்தி கல்யாணி மிகவும் பிரபலமானார். வளாகத்தின் அழகு, பூங்கா மறுசீரமைப்பு, கட்டிட பராமரிப்பு, மாணவர் பிரச்சினை தலையீடு மற்றும் பல்வேறு உதவித்தொகைகளை விநியோகித்தல் உள்ளிட்ட பல வளாக மேம்பாட்டு முயற்சிகளையும் இவர் மேற்கொண்டார்.
# சுகிரிபசு


**சுகிரிபசு** (Scribus) என்பது என்பது ஒரு இலவச மற்றும் திற மூல மின்பொருள் ஆகும். இந்த மென்பொருள் மேசைப் பதிப்புகாக பயன்படுத்தப்படுகிறது. இது லினக்சு விண்டோசு மற்றும் மாக் இயங்குதலங்களில் இயங்குகிறது.  

இது வடிவமைப்பு, தட்டச்சு அமைப்பு மற்றும் தொழில்முறை தரமான பட-அமைவு கருவிகளுக்கான கோப்புகளைத் தயாரிப்பதற்காக வடிவமைக்கப்பட்டுள்ளது. இது அனிமேஷன் மற்றும் ஊடாடும் PDF படிவங்களை உருவாக்க முடியும். செய்தித்தாள்கள், சிற்றேடுகள், செய்திமடல்கள், சுவரொட்டிகள் மற்றும் புத்தகங்களை உதாரணமாக இவைகளை உருவாக்க பயன்படுத்தலாம்.  

சுகிரிபசு 1.4 தொடர்கள் தற்போதைய நிலையான பதிப்பு ஆகும், மேலும் 1.5 தொடர்கள், அடுத்த நிலையான வெளியீட்டுத் தொடரான பதிப்பு 1.6க்கான தயாரிப்பில் முன்னேற்றங்கள் கிடைக்கின்றன.  

சுகிரிபசு குனு பொது பொது உரிமத்தின் கீழ் உள்ளது.
# நேகா சிங் இரத்தோர்


**நேகா சிங் இரத்தோர்** (*Neha Singh Rathore*) என்பவர் நாட்டுப்புற பாடகி. பணவீக்கம், ஊழல், ஏழ்மை மற்றும் அரசாங்கத்தின் தோல்விகள் ஆகியவற்றைப் பாடல்கள் மூலம் கேள்விகள் மற்றும் நையாண்டி செய்பவர் ஆவார். இவர் பீகார் மாநிலம் கைமூர் மாவட்டத்தில் வசிப்பவர். நேகா சிங் இரத்தோர் பாடல்களான *பீகார் மே கா பா?*, *யு. பொ. மீ கா பா?* மற்றும் *யு. பி. மீ கா பா?* *இரண்டாம் பாகம்* அதிக கவனத்தினை ஈர்த்தன. இவர் போச்புரி மொழியில் பாடுகிறார்.  

## இளமை
நேகா சிங் இரத்தோர் 1997ஆம் ஆண்டு பீகார் மாநிலம் கைமூர் மாவட்டத்தில் ஒரு நடுத்தர குடும்பத்தில் பிறந்தார். நேகாவின் நாட்டுப்புறப் பாடல்களில் ஒன்றான "அலகாபாத் பல்கலைக்கழகத்தில்" பாடலாக்கப்பட்டு மக்களிடம் சென்றபோது சர்ச்சையில் சிக்கினார். இதன் பிறகு "ரோஜ்கர் தேபா கி கர்பா டிராமா" என்ற பாடல் வெளியிடப்பட்டது. இப்பாடல் யூடியூப்பில் பிரபலமானது. மேலும் இந்த பாடல் பீகார் மற்றும் உ.பி.யைச் சேர்ந்த வேலையற்ற இளைஞர்களுக்காக உருவாக்கப்பட்டது.  

## சர்ச்சை
நேகா சிங் இரத்தோர் கொரோனா காலத்தில் யோகி அரசை *உ. பி. மீ கா பா* என்று பாடி சர்ச்சையில் சிக்கினார். இதன் மூலம், இவர் கொரோனா கால அமைப்பு, ஹாத்ராஸ் சம்பவம் போன்ற கடுமையான பிரச்சினைகளை எழுப்பினார்.  

நேகா சிங் இரத்தோர் தனது *யு. பி. மெய்ன் கா பா?* கான்பூர் தேஹாத்தில் தீட்சித குடும்ப சம்பவத்தை நையாண்டி செய்து *பாகம் 2*-ல் பாடினார். இதையடுத்து இவரிடம் காவலர் ஆட்சேபனை கடிதத்தினை வழங்கினர்.
# விஜயகுமாரி (கேரளம்)


**விஜயகுமாரி** என்பவர் இந்திய நாடக, தொலைக்காட்சி மற்றும் திரைப்பட நடிகை ஆவார். இவர் கேரள மக்கள் கலைக் கழகம் மற்றும் காளிதாசு கலகேந்திராவில் மேடை நாடக நடிகையாக இருந்தார். சிறந்த மேடை நடிகைக்கான கேரள மாநில விருதை வென்றவர். 1976-ல் கேரள சங்கீத நாடக அகாதமி விருதையும் 2005 இல் கேரள சங்கீத நாடக அகாதமி நிதியுதவியினையும் பெற்றார். தற்போது காளிதாசு கலகேந்திராவின் செயலாளராக உள்ளார்.  

## இளமை
விஜயகுமாரி பரமு பணிக்கர் மற்றும் பார்கவியம்மா ஆகியோருக்கு மகளாகக் கொல்லத்தில் பிறந்தார். இவரது தந்தை படகு தலைவராகவும், தாயார் கொல்லத்தில் உள்ள முந்திரி தொழிற்சாலையில் முந்திரிக் கொட்டை உடைக்கும் தொழிலாளியாகவும் இருந்தார். விஜயகுமாரி மிகவும் இளமையாக இருந்தபோது இவருடைய தந்தை இறந்துவிட்டார். இவருக்கு ஒரு தங்கை இருக்கிறாள். இவர் தனது ஆரம்பக் கல்வியைக் கொல்லத்தில் உள்ள பாசறைப் பள்ளியில் பயின்றார்.  

விஜயகுமாரி ஓ. மாதவன் என்பவரை மணந்தார். இவர்களுக்கு முகேஷ், சந்தியா ராஜேந்திரன், (இருவரும் நடிகர்கள்) மற்றும் ஜெயசிறீ சியாம்லால் என் மூன்று குழந்தைகள் உள்ளனர். சந்தியாவின் கணவர் இ. ஏ. ராஜேந்திரனும் திரைப்பட நடிகர் ஆவார்.
# மு. ரா. அருணாசலக் கவிராயர்

**முகவூர் இராமசாமி அருணாசலக் கவிராயர்** என்பவர் தமிழகப் புலவரும், பதிப்பாளரும் உரையாசிரியரும் ஆவார். இவர் சேற்றூர் அருகில் உள்ள முகவூரில் பிறந்தவர். 19ஆம் நூற்றாண்டின் இறுதியிலும், 20ஆம் நூற்றாண்டின் முதற் பகுதியிலும் வாழ்ந்தவர். இவர் மு. இராமசாமிக் கவிராயரின் மகன்களில் ஒருவர். மு. ரா. சுப்பிரமணியக் கவிராயரும், மு. ரா. கந்தசாமிக் கவிராயரும் இவர்க்கு உடன் பிறந்தவர்கள். இவர் சிவகாசித் திருப்பதிப் பெருமான் மீது பல சிறு காப்பியங்கள் இயற்றியுள்ளார். பல அந்தாதிகளும், பிள்ளைத் தமிழ்களும், பதிகங்களும் இயற்றியிருக்கிறார். ஆறுமுக நாவலர் வரலாற்றையும் செய்யுளில் எழுதியுள்ளார். திருக்குறளைத் தெளிவான உரைநடையில் எழுதியிருக்கிறார். அதற்கு ஓர் உரையும் இயற்றியிருக்கிறார். பல உரைநடை நூல்களையும் எழுதியுள்ளார்.  

## இயற்றிய நூல்கள்
- சிவகாசிப் புராணம்
- குறுக்குத்துறைச் சிலேடைவெண்பா
- சேற்றைத் தவம்பெற்ற நாயகி பிள்ளைத் தமிழ்
- பர்வதவர்தினியம்மை பிள்ளைத்தமிழ்
- ஒற்றைக்கடை விநாயகர் அந்தாதி
- இரட்டை மணிமாலை
- மும்மணிக்கோவை
- குற்றாலப்புராணம்
- வேணுவன புராணம்
- காந்தியம்மை பிள்ளைத்தமிழ்
# சல்ஹூதுவோனுவோ குரூசு


**சல்ஹூதுவோனுவோ குரூசு** (*Salhoutuonuo Kruse*) (பிறப்பு 1967) என்பவர் நாகாலாந்தைச் சேர்ந்த இந்திய அரசியல்வாதி ஆவார். இவர் 2023-ல், இவர் கேகானி ஜாகலுவுடன் இணைந்து நாகாலாந்திலிருந்து நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண்மணி ஆனார்.  

குரூசு மேற்கு அங்கமி சட்டமன்றத் தொகுதியிலிருந்து தேசியவாத ஜனநாயக முற்போக்குக் கட்சியின் வேட்பாளராகத் தேர்ந்தெடுக்கப்பட்டார். இவர் முன்பு அங்கமி பெண்கள் அமைப்பின் தலைவராக பணியாற்றினார்.  

## இளமை
குரூசு கிருபேமாவைச் சேர்ந்த அங்கமி நாகா குடும்பத்தில் 1967-ல் பிறந்தார். இவர் கோகிமாவில் உள்ள *மினிஸ்டர்ஸ் ஹில் பாப்டிஸ்ட் மேல்நிலைப் பள்ளியில்* பள்ளிப்படிப்பை முடித்தார். பின்னர் கோகிமா கல்லூரியில் பட்டப்படிப்பை முடித்தார்.  

## தொழில்
2023 நாகாலாந்து சட்டமன்றத் தேர்தலில் மேற்கு அங்கமி சட்டமன்றத் தொகுதியில் தேசியவாத ஜனநாயக முற்போக்குக் கட்சியின் வேட்பாளராக குரூசு போட்டியிட்டார். இவர் தன்னை எதிர்த்துப் போட்டியிட்ட சுயேச்சை வேட்பாளரான கெனிசாகோ நக்ரோவை தோற்கடித்தார். இதன் மூலம் குருசு கேகானி ஜாகலுவுடன் இணைந்து நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண் சட்டமன்ற உறுப்பினர் என்ற பெருமையினைப் பெறுகின்றார்.  

இவரது மறைந்த கணவர் கெவிசெகோ குரூசு முன்பு 2018 நாகாலாந்து சட்டப் பேரவைத் தேர்தலில் இதே தொகுதி மற்றும் கட்சியில் போட்டியிட்டார். ஆனால் நாகா மக்கள் முன்னணி வேட்பாளரான கெனிஜாகோ நக்ரோவிடம் தோல்வியடைந்தார்.  

## தனிப்பட்ட வாழ்க்கை
சல்ஹூதுவோனுவோ குரூசு, கெவிசேகோ குரூசை மணந்தார். இவர்கள் 2 அக்டோபர் 1986-ல் திருமணம் செய்து கொண்டு இரண்டு பெண் குழந்தைகளைப் பெற்றனர். பின்னர் கெவிசேகோ குருசு கோவிட்-19 பெருந்தொற்றால் 4 சூன் 2021 அன்று 60 வயதில் இறந்தார்.
# விக்கிப்பீடியா:விக்கித்திட்டம் தமிழ்த் திரைப்படம்/படிமப் பதிவேற்றங்கள்

திட்டம்:ஆண்டுகள் வாரியாக ஆங்கில விக்கிப்பீடியாவில் உள்ள படிமங்களைத் தமிழ் விக்கிப்பீடியாவிற்கு பதிவேற்றுதல்.  

## படிமப் பதிவேற்றப் பதிகைகள்
### 1970கள்
1. 1970 --சா. அருணாசலம் (உரையாடல்) 17:08, 24 ஏப்பிரல் 2024 (UTC)
1. 1971 --சா. அருணாசலம் (உரையாடல்) 18:37, 14 மே 2024 (UTC)
1. 1972 --சா. அருணாசலம் (உரையாடல்) 08:34, 31 சூலை 2024 (UTC)
1. 1973 --சா. அருணாசலம் (பேச்சு) 08:45, 25 ஏப்ரல் 2023 (UTC)
1. 1974 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1975 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1976 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1977 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1978 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1979 --சா. அருணாசலம் (பேச்சு) 08:59, 6 ஏப்ரல் 2023 (UTC)

## 1980கள்
1. 1980 --சா. அருணாசலம் (பேச்சு) 08:59, 6 ஏப்ரல் 2023 (UTC)
1. 1981 --சா. அருணாசலம் (உரையாடல்) 09:02, 13 சனவரி 2025 (UTC)

:துவக்கம்  
1. 1982
# வீரசந்த் காந்தி


வீரசந்த் காந்தி உரையாற்ற உள்ள தலைப்புகள் குறித்தான சுவரொட்டி, சிகாகோ நகரம்]]  

இடமிருந்து வலம்: வீரசந்த் காந்தி, அனகாரிக தர்மபால, சுவாமி விவேகானந்தர் மற்றும் காஸ்டன் போனட்-மவுரி]]  

**வீரசந்த் ராகவ்ஜி காந்தி** (**Virachand Raghavji Gandhi**) (25 ஆகஸ்டு 1864 – 7 ஆகஸ்டு 1901) வழக்கறிஞரும், சமண சமய அறிஞரும் ஆவார். இவர் 1893ல் அமெரிக்காவின் சிகாகோ நகரத்தில் நடைபெற்ற உலகச் சமயங்களின் பாராளுமன்றத்தில் சமண சமயத்தின் பிரதியாக கலந்து கொண்டு உரையாற்றினார். இவருடன் இந்து சமயத்தின் பிரதிநிதியாக சுவாமி விவேகானந்தர் மற்றும் பௌத்த சமயத்தின் பிரதியாக இலங்கையின் அனகாரிக தர்மபால கலந்து கொண்டனர்.  

வீரசந்த் காந்தி சமணம் மட்டுமின்றி பௌத்தம், வேதாந்தம், கிறித்தவம் மற்றும் மேற்குலக தத்துவங்களை கற்றுத் தேர்ந்தவர்.  
காந்தி சமணத்தின் முக்கிய கொள்கையான அகிம்சையை பரப்பினார். இவர் சமணம் மற்றும் பிற சமயங்கள் குறித்தும், சமூகம் மற்றும் பண்பாட்டு வாழ்வியல் குறித்து 555 சொற்பொழிவுகள் ஆற்றியுள்ளார்.  
## படைப்புகள்
- ''யேசு கிறிஸ்துவின் அறியப்படாத வாழ்க்கை:பிரான்சு மொழியிலிருந்து ஆங்கிலத்திற்கு மொழிபெயர்ப்பு.
- *புனித ஈசாவின் வாழ்க்கை*
- *சமணர்களின் சமயம் மற்றும் தத்துவம்*
# குயரிஸ்தான் (புத்தகம்)



**குயரிஸ்தான்** என்பதுபரமேஷ் சகானி ழஎழுதிய பால் புதுமையினர் மற்றும் பால் சிறுபான்மையினர்  தங்கள் அலுவலகங்களில்,, வேலை செய்யும் இடங்களில் நடத்தப்படும் விதங்களைப் பற்றிய ஒரு புத்தகமாகும். இந்த புத்தகம் 17 ஆகஸ்ட் 2020 இல் வெஸ்ட்லேண்ட் வெளியீடுகள் என்ற புத்தக நிறுவனம் மூலம் வெளியிடப்பட்டது.  

## வரவேற்பு
பரவலாக வரவேற்பைப் பெற்றுள்ள இந்த புத்தகதைப் பற்றி, மணிகண்ட்ரோல் இணையதளம், அதன் விமரிசனத்தில் இவ்வாறு, கூறியுள்ளது; " எவரும் தன்னை ந.ந.ஈ.தி என அடையாளப்படுத்தினாலும் இல்லாவிட்டாலும், வேலை செய்யும் இடங்களில் பிற நபர்கள் தங்களை அடையாளம் காட்டிக்கொண்டால், எந்த வித வேறுபாடும் , பிரிவினையும் இல்லாமல் சக  கூட்டாளியாக மதித்தல், வணிக நிறுவனங்கள் இதற்காகவே பன்முகத்தன்மை மற்றும் உள்ளடக்கக் கொள்கைகளை உருவாக்குதல், ந.ந.ஈ.தி சமூக நபர்களின் திறமையைக் கண்டறிதல், ந.ந.ஈ.தி-க்கு நட்பான ஒரு ஆட்சேர்ப்பு செயல்முறையை உருவாக்குதல், பணியிடத்தில் ந.ந.ஈ.தி-க்கு ஏற்ற பணி கலாச்சாரத்தை உருவாக்குதல், மற்றும் வணிக நிறுவனங்களின் பொறுப்புணர்வு, எப்படி இருக்க வேண்டும் போன்ற பல்வேறு அம்சங்களை ஆசிரியர் இப்புத்தகத்தில் உள்ளடக்கியுள்ளார் "  

அவள் மக்கள் என்ற தொலைக்காட்சி விமரிசனத்தில், "வணிக நிறுவனக் கொள்கைகளில் ந.ந.ஈ.தி சமூகத்தைப் பற்றிய மாற்றங்கள் கொண்டு வரப்படாவிட்டால், சட்டத்தின் மூலம் கொடுக்கப்பட்டுள்ள சில உரிமைகள்  எப்படி வெறுமையாகவும், பெயரளவு செயல்களாகவும்  இருக்கும் என்பதைப் பற்றி புத்தகத்தில்  அதன் நடைமுறைகளை சகானி குறிப்பிடுகிறார்."
# விக்கிப்பீடியா:விக்கித்திட்டம் தமிழ்த் திரைப்படம்/பகுப்புகள் ஒழுங்கமைவு

## செய்து முடிக்கப்பட்டவை
1. இந்தியத் தமிழ்**த்** திரைப்படங்கள் என்பதாக பகுப்பின் தலைப்பு நகர்த்தப்பட்டு, தானியங்கி மூலமாக 1711 கட்டுரைகளில் இந்த மாற்றமானது இற்றை செய்யப்பட்டது (19 பெப்ரவரி 2023).
1. [[:
1. கட்டுரையில் [[:

## செய்ய வேண்டியவை
1. கட்டுரையில் [[:
# மகுவா



**மகுவா** (**Mahuva**), இந்தியாவின் குஜராத் மாநிலத்தின் பவநகர் மாவட்டத்தில் உள்ள மகுவா வருவாய் வட்டத்தின் தலைமையிடம் மற்றும் நகராட்சி ஆகும். இது சௌராட்டிரா தீபகற்பத்தில் அமைந்த காம்பே வளைகுடாவில் உள்ள கடற்கரை நகரம் ஆகும். மகுவா நகரம் பவநகருக்கு தெற்கே 94.4 கிலோ மீட்டர் தொலைவிலும்; தரங்கா சமணக் கோயிக்கு தெற்கே 71.4 கிலோ மீட்டர் தொலைவில் உள்ளது.  
புகழ்பெற்ற சமண சமய அறிஞர் வீரசந்த் காந்தி மகுவா நகரத்தில் பிறந்தவர்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும், 17,607 வீடுகளும் கொண்ட மகுவா நகராட்சியின் மக்கள் தொகை 98,519 ஆகும். அதில் ஆண்கள் 50,588 மற்றும் பெண்கள் 47,931 ஆக உள்ளனர். பாலின விகிதம் 1000 ஆண்களுக்கு 947 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு 79.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,439 மற்றும் 129 ஆகவுள்ளனர்.  

இதன் மக்கள் தொகையில் இந்துக்கள் 72.96%, இசுலாமியர் 25.35% சமணர்கள் 1.45%, கிறித்தவர்கள் 0.14%  
மற்றும் பிறர் 0.10% ஆகவுள்ளனர்.  
## தட்ப வெப்பம்
# நான் தப்பி ஓடும் நிலம் (புத்தகம்)



***நான் தப்பி ஓடும் நிலம்*** என்பது இந்திய எழுத்தாளர் *பிரஜ்வால் பராஜுலி* எழுதிய ஒரு நாவலாகும். இந்நாவல் 2013 ம் ஆண்டு நவம்பர் 14 ம் தேதி **குவெர்கஸ்** என்ற புத்தக வெளியீட்டாளர்களால் வெளியிடப்பட்டது.  

## கதா பாத்திரங்கள்

- சித்ரலேகா நியூபனே, 84 வயதான வீட்டின் மாமனார்
- பிரசாந்தி, வீட்டு உதவியாளர்
- நான்கு பேரக்குழந்தைகளில் ஒருவர் பகவதி
- நான்கு பேரக்குழந்தைகளில் ஒருவர் அகஸ்தியர்
- நான்கு பேரக்குழந்தைகளில் ஒருவர் ருத்வா
- நான்கு பேரக்குழந்தைகளில் ஒருவர் மானசா

## மொழிபெயர்ப்பு
இது பெனாய்ட் டாவர்க்னே என்பவரால் *ஃபியூயர் மற்றும் ரெவெனிர்* என பிரெஞ்சு மொழியிலும் மொழிபெயர்க்கப்பட்டு வெளியிடப்பட்டுள்ளது.  

## வரவேற்பு
புத்தகத்தின் பிரெஞ்சு மொழிபெயர்ப்பு பல்வேறு பரிசுகளுக்காக பரிந்துரைக்கப்பட்டுள்ளது. பிரான்சின் முதல் நாவல் பரிசு மற்றும் எமிலி குய்மெட் பரிசு போன்றவைகளுக்காக பரிந்துரைக்கப்பட்டு பட்டியலிடப்பட்டுள்ளன. *ஹிந்துஸ்தான் டைம்ஸின்* மஞ்சுளா நாராயண் தனது மதிப்பாய்வில் "இந்த ஆண்டின் சிறந்த நாவல்களில் ஒன்று" என்று . ஜேன் ஹௌஸ்ஹாம் *தி கார்டியனுக்கான* தனது மதிப்பாய்வில் இதை "குடும்ப வாழ்க்கையில் நிலவும் நாசகாராணிகள் பற்றியது" என்று அழைத்தார்.  

-
# இரா. மோகன்



**இரா. மோகன்** (*Era. Mohan,* பிறப்பு: 3 ஜூலை, 1943 - 10 திசம்பர் 2024) ஓர் இந்திய அரசியல்வாதியும், 7 ஆவது மக்களவையின் உறுப்பினர் ஆவார். இவர் திராவிட முன்னேற்றக் கழகத்தை சார்ந்தவர். தமிழ்நாட்டில் கோயம்புத்தூர் மக்களவைத் தொகுதியிலிருந்து போட்டியிட்டு  மக்களவைக்குச் சென்றவர். பின்னர் 1989 ஆம் ஆண்டு நடைபெற்ற தமிழக சட்டமன்றத் தேர்தலில் சிங்காநல்லூர் சட்டமன்றத் தொகுதியில் வெற்றி பெற்று தமிழ்நாடு சட்டமன்றத்துக்குத் தேர்ந்தெடுக்கப்பட்டார். இவர் கவரா நாயுடு சமூகத்தைச் சேர்ந்தவர்.  
## மறைவு
இவர் டிசம்பர் 10, 2024 அன்று காலமானார்.
# விக்கிப்பீடியா:முதற்பக்கக் கட்டுரைகள்/மார்ச் 5, 2023

<div id="mp-tfa-img">  

</div>  
**குலாகு கான்** என்பவர் ஒரு மங்கோலிய மன்னன் ஆவார். இவர் மேற்கு ஆசியாவின் பெரும்பகுதியைக் கைப்பற்றினார். இவரது தந்தை பெயர் டொலுய். இவரது தாயார் கெரயிடு பழங்குடியினத்தைச் சேர்ந்த இளவரசியான சோர்காக்டனி பெகி. இவர் மங்கோலியத் தலைவர் செங்கிஸ் கானின் பேரன் ஆவார். இவருக்கு மோங்கே கான் மற்றும் குப்லாய் கான் என்ற இரு அண்ணன்களும், அரிக் போகே என்ற ஒரு தம்பியும் உண்டு. குலாகுவின் இராணுவம் தென்மேற்குப் பகுதியில் மங்கோலியப் பேரரசைப் பெரிதும் விரிவாக்கம் செய்தது. இவர் பாரசீகத்தில் ஈல்கானரசு எனும் பேரரசைத் தோற்றுவித்தார்.**மேலும்...**  
---
<div id="mp-tfa-img">  

</div>  
**நினிவே** என்பது பண்டைய அசிரியப் பேரரசுக்குட்பட்ட வடக்கு மெசொப்பொத்தேமியா நகரம் ஆகும். பண்டைய நகரமான நினிவே, தற்போது ஈராக் நாட்டின் வடக்கில் உள்ள நினிவே ஆளுநகரகத்தில், நினிவே சமவெளியில் மோசுல் நகரத்திற்கு வெளியே உள்ளது. நினிவே நகரம் டைகிரிசு ஆற்றின் கிழக்கு கரையில் உள்ளது. நினேவா நகரம், கிமு 911 முதல் கிமு 609 முடிய புது அசிரியப் பேரரசின் தலைநகராக விளங்கியது. நினிவே நகரத்திற்கு 60 கிமீ தொலைவிலும், நிம்ருத்திற்கு தெற்கில் 65 கிமீ தொலைவிலும் பண்டைய அசூர் நகரம் உள்ளது. புது அசிரியப் பேரரசு காலத்தில், உலகின் பெரிய நகரங்களில் ஒன்றாக நினிவே நகரம் விளங்கியது. **மேலும்...**
# அன்பின் சடங்கு (புத்தகம்)



**அன்பின் சடங்கு:தற்பாலின திருமணம் - இந்தியாவிலும் மேற்கு நாடுகளிலும்** என்பது இந்திய எழுத்தாளரும், ஆராய்ச்சியாளரும், சமூக ஆர்வலருமான ரூத் வனிதா 2005 ம் ஆண்டு எழுதிய ஒரு பகுப்பாய்வு ஆராய்ச்சி புத்தகமாகும்.  

## சுருக்கம்
தில்லி பல்கலைக்கழகத்தின் மிராண்டா ஹவுஸில் ஆங்கில இலக்கியத்தின் இளம் வாசகராக தனது வாழ்க்கையைத் தொடங்கிய எழுத்தாளர், பல ஆண்டுகளாக ஆர்வலர் அனுபவம் கொண்டவர். கடந்த இருபது ஆண்டுகளில் இந்தியாவில் நடந்த தற்பாலின திருமணங்கள் மற்றும் தற்பாலின தம்பதிகளின் தற்கொலைகளை ஆய்வு செய்து இந்த புத்தகத்தை எழுதியுள்ள, ரூத் வனிதா இந்த நிகழ்வுகளை பலவிதமான தற்பாலின இணைப்புகளின் பின்னணியில் ஆராய்ந்து எழுதியுள்ளார்.  

காமசூத்திரம், இந்து புராணங்கள் மற்றும் பாபர்நாமாவிலிருந்து விக்ரம் சேத்தின் வசனங்கள் மற்றும் பூபென் காகர் மற்றும் அம்ரிதா ஷேர்-கில் ஆகியோரின் கடிதங்கள் என பாரம்பரிய இந்திய இலக்கியத்தை மையமாகக் கொண்டு, நவீன காலத்திற்கு முந்தைய காலம் வரை யிலான 2,000 ஆண்டுகளுக்கு முந்தைய தேர்வுகளும்  இந்தப் புத்தகத்தில் அடங்கும். பதினான்காம் நூற்றாண்டு கதைகளில் இருந்து அதிசயமாக ஒன்றாக ஒரு குழந்தையைப் பெற்றெடுக்கும் இணை மனைவிகள், பத்தொன்பதாம் நூற்றாண்டின் பெண்களுக்கிடையிலான சடங்குகள், ஓரினச்சேர்க்கையாளர்களுக்கு இடையிலான திருமணங்கள் வரை. மற்றும் லெஸ்பியன்கள் இணையத்தில் ஏற்பாடு செய்யப்பட்டுள்ளனர். ஒரே பாலினத் தொழிற்சங்கங்கள் உட்பொதிக்கப்பட்டிருக்கும் மாறிவரும் சட்ட, இலக்கிய, மத மற்றும் சமூக இந்திய மற்றும் மேற்கு நாடுகளின் மரபுகளை ஆராய்ந்து, ஓரினச்சேர்க்கை திருமண விவாதத்திற்கு ஒரு புதிய முன்னோக்கைக் கொண்டுவருகிறார்,  

## வரவேற்பு
*இந்தியா டுடே* இதழில் சோனியா தத்தா சவுத்ரி இந்த புத்தகத்தைப் பாராட்டி, இது "குறையற்ற அறிவார்ந்த வாதங்கள்" மற்றும் "வற்புறுத்தக்கூடிய காரணி" என்று கூறியுள்ளார். மேலும் , புத்தகத்தின் கல்வி மதிப்பைப் பாராட்டி, சௌத்ரி பின்வருமாறு எழுதினார், "பரந்த மற்றும் திரண்ட ஆதாரங்களைக்  ஆய்வறிக்கை கொண்ட இந்த புத்தகம் ந.ந.ஈ.தி ஆர்வலர்கள் மற்றும்  பாலின மாணவர்களுக்கான ஒரு சிறந்த கையேடாகும்.  இவர்களை தவிர்த்த பிறருக்கோ,  ஆலன் ஹோலிங்ஹர்ஸ்டின் பாடல் உரைநடை அல்லது ஜீனெட் வின்டர்சனின் தீவிர நாடகத்தைப் படிப்பது போன்றது. மேலும்  ஒரே பாலினக் காதலின் யதார்த்தத்தை அறிந்துகொள்வதற்கான எல்லையற்ற சுவாரஸ்யமான வழி அதன் விளைவாக திருமணத்திற்கான காரணிகளாகும்"  

ஸ்டான்போர்ட் பல்கலைக்கழகத்தின் பேராசிரியரும் *லெஸ்பியனிசத்தின் இலக்கியம்* ஆசிரியருமான டெர்ரி கேஸில் ஒரு நேர்மறையான மதிப்பாய்வை அளித்தார், புத்தகத்தை " பல நூற்றாண்டுகளாக ஒரே பாலின ஈர்ப்பு மீதான இந்திய அணுகுமுறைகள் எவ்வளவு நுட்பமாகவும் கற்பனையாகவும் உருவாகியுள்ளன என்பதைக் காட்டுகிறது- ஆழ்ந்த வரலாற்றுப் புரிதல், பாவம் செய்ய முடியாத புலமை, மற்றும் ஒரு அரிய மற்றும் மகிழ்ச்சிகரமான துல்லியமான உணர்வு ஆகியவற்றால் வகைப்படுத்தப்படும் அற்புதமான உலகளாவிய முன்னோக்கை இந்த பகுப்பாய்வு புத்தகம் வழங்குகிறது" என்று புகழ்ந்துள்ளார்.
# ஓம் பிரகாசு ஆதித்யா



**ஓம் பிரகாசு ஆதித்யா** (*Om Prakash Aditya*)(5 நவம்பர் 1936 - 8 சூன் 2009) என்பவர் புகழ்பெற்ற இந்தி கவிஞர் மற்றும் நையாண்டி கலைஞர் ஆவார். இவர் இந்தி கவி சம்மேளனத்தின் புகழ்பெற்ற கவிஞரும் ஆவார். இவர் நகைச்சுவை மற்றும் நையாண்டி கவிதைகளுக்காகப் பரவலாக அறியப்பட்டார். "கோரி பெத்தி சாட் பர்", "இதர் பி காதே ஹைன், உதர் பி கதே ஹைன்", "தோட்டா அண்ட் மைனா" ஆகியவை இவரது புகழ்பெற்ற கவிதைகளில் சில. நவீன இந்தி இலக்கியத்தில் *கவிதா சந்தைப்* பயன்படுத்தி கவிதைகளைச் சொல்லும் சில கவிஞர்களில் இவரும் ஒருவர். பண்டைய காலங்களில், கிட்டத்தட்ட ஒவ்வொரு கவிஞரின் ஒரு பகுதியாக இருந்த சந்தம், இப்போது மிகவும் அரிதாகிவிட்டது. எல்லாக் கவிதைகளிலும் சந்தத்தினைப் பயன்படுத்திய மிகச் சில கவிஞர்களில் ஆதித்யாவும் ஒருவர்.  

கம்பிவடத்-தொலைக்காட்சிக்கு முந்தைய காலத்தின் இவருடைய தயாரிப்பு, 1970கள் மற்றும் 1980களில் தூர்தர்ஷனில் ஒளிபரப்பப்பட்ட *ஹாஸ்ய கவி சம்மேளனத்தின்* மூலம் புகழ் பெற்றார்.  

தில்லியில் பள்ளி ஆசிரியராகவும் இருந்தார். இந்தியாவின் மத்தியப் பிரதேச மாநிலம் போபால் அருகே வாகன விபத்தில் உயிரிழந்தார்.
# மெங்கு சூக்ரி



**மெங்கு சூக்ரி** (*Menguse-ü Süokhrie*)(பிறப்பு 16 செப்டம்பர் 1987), என்பவர் **மெங்கு சுயோக்ரியால்** எனும் நாடகப் பெயரால் நன்கு அறியப்பட்டவர். இவர் நாகாலாந்தைச் சேர்ந்த நாகா மொழி பாடகர்-பாடலாசிரியர் மற்றும் நடிகை ஆவார். இவர் தனது முதல் இசைத்தொகுப்பான *லவ் இஸ் ஆல் வி நீட்* மூலம் பிரபலமடைந்தார். 2017ஆம் ஆண்டு *நானா: எ டேல் ஆஃப் அஸ்* திரைப்படத்தில் நடித்ததற்காக இவர் நாகாலாந்திலும் நன்கு அறியப்பட்டவர். இந்தப்படம் மாநிலத்தில் வணிக ரீதியாக வெற்றி பெற்றது.  

## ஆரம்ப கால வாழ்க்கை
மெங்கு சுயோக்ரி 16 செப்டம்பர் 1987 அன்று, நாகாலாந்தின் கோகிமாவில், கோகிமா கிராமத்தைச் சேர்ந்த லிசே-மியா தினுவோ (எல்-கேல்) அங்கமி நாகா குடும்பத்தில் பிறந்தார்.  

சுயோக்ரி பாரம்பரிய மற்றும் தற்கால இசையில் பாடங்களைக் கொண்டிருந்தார். இவர் 2004 முதல் 2006 வரை நாகாலாந்தின் கோகிமாவில் உள்ள *மினிஸ்டர்ஸ் ஹில் பாப்டிஸ்ட் மேல்நிலைப் பள்ளியில்* பயின்றார். கோகிமாவில் உள்ள பாப்டிஸ்ட் கல்லூரியில் பட்டப்படிப்பை முடித்தார்.  

## தொழில்
2017ஆம் ஆண்டில், நாகமீஸ் திரைப்படமான *நானா: எ டேல் ஆஃப் அஸ்* இல் சூக்ரி நடித்தார். தியாகும்சுக் ஏயர் இயக்கிய இந்தப் படத்தை அயோயிம்டி *யூத் மினிஸ்ட்ரி* தயாரித்தது. இப்படத்தில் சுக்ரி *அனோ* என்ற கதாபாத்திரத்தில் நடித்தார். நாகாலாந்தில் இப்படம் வெற்றி பெற்றது.  

## திரைப்படவியல்
**திரைப்படம்**

| 2013 | *ட்ரூ லவ் வில் வெயிட்* | தன்னை | குறும்படம் |
| --- | --- | --- | --- |
| 2017 | *நானா: எ டேல் ஆப் அஸ்* | அனோ |  |
| 2018 | *அமைதிக்கு இடையே* | அம்மா | குறும்படம் |

## திரைப்படவியல்

### இசைத்தொகுப்புகள்

<div>  
| 3:16 |
| --- |
</div>  

### மற்ற பாடல்கள்

## விருதுகள்
விஜோ தக்ரோ இடம் பெறும் *டில் வி டர்ன் கிரே* பாடலுக்கான சிறந்த காதல் பாடல் மற்றும் 7வது நாகாலாந்து இசை விருதுகள் 2015-ல் *லவ் இஸ் ஆல் வி நீட்* பாடலுக்கான சிறந்த பாடல் விருது கிடைத்தது.
# உதான் அறக்கட்டளை

**உதான் அறக்கட்டளை** என்பது மகாராஷ்டிரா மாநிலத்தில் எச்.ஐ.வி/எய்ட்ஸ் நோய் பாதிக்கப்பட்ட ஓரினச்சேர்க்கையாளர்களால் நிறுவப்பட்ட ஒரு இந்திய அரசு சாரா இலாப நோக்கற்ற அமைப்பாகும் .இத்தகையோரால் அமைக்கப்பட்டுள்ள அறக்கட்டளைகளில் இதுவே முதலாவதாகும். உடான் அறக்கட்டளை, ஓரினச்சேர்க்கை மற்றும் திருநங்கைகளின் பாலியல் ஆரோக்கியம் மற்றும் அவர்களின் சமூக, கல்வி, சுகாதாரம் தொடர்பான பிரச்சினைகளில் கவனம் செலுத்துகிறது, குறிப்பாக எச்ஐவி / எய்ட்ஸ் தடுப்பு தொடர்பாக. இந்த நோக்கங்களை நிறைவேற்ற, தேவை உள்ள மக்களுக்கு ஆணுறை விநியோகம், பள்ளி, கல்லூரி மாணவர்களுக்கு தேவையான பாலியல் கல்வி,  உளவியல் ஆலோசனைகள் மற்றும் மருத்துவ சேவைகள் போன்ற சேவைகளை இந்த அறக்கட்டளை வழங்கி வருகிறது.  

பம்பாய் பொது அறக்கட்டளை சட்டம் [1950] பிரிவு 18 இன் கீழ், மார்ச் 14, 2001 அன்று பொது அறக்கட்டளையாக பதிவு செய்யப்பட்ட இந்த அறக்கட்டளை, இரண்டு தசாப்தங்களுக்கும் மேலாக, எச்.ஐ.வி/எய்ட்ஸ் நோயால் பாதிக்கப்பட்ட மற்றும் பாதிக்கப்படக்கூடிய குழந்தைகளுக்கு  கவனிப்பு, ஆதரவு, சிகிச்சை மற்றும் பாதுகாப்பு மட்டுமின்றி எச்.ஐ.வி/எய்ட்ஸ் நோயின் காரணமாக புலம்பெயர்ந்தோர் உட்பட தேவைப்படும் அனைத்து விளிம்புநிலை மற்றும் பாதிக்கப்படக்கூடிய குழுக்களுக்கும் அடிப்படை சுகாதார வசதிகளை வழங்குவதற்கு இந்நிறுவனம் தொடர்ந்து பாடுபட்டு வருகிறது.  

ஓரினச்சேர்க்கையாளர்கள் மற்றும் திருநங்கைகள் மற்றும் எச்ஐவி/எய்ட்ஸ் நோயால் பாதிக்கப்பட்டவர்களின் உரிமைகள் தொடர்பான விழிப்புணர்வை அதிகரிக்க முயற்சித்து வருகிறது. நோயுற்றோருக்கு மட்டுமல்லாமல் ஆண்களுடன் உடலுறவு கொள்ளும் ஆண்கள், திருநங்கைகள் மற்றும் எச்ஐவி/எய்ட்ஸ் நோயால் பாதிக்கப்பட வாய்ப்புள்ளோர்கள் என்பவர்களுக்கு ஆலோசனைகள், தொடர் பராமரிப்புக்களை வழங்குகிறது.  

உடான் உள்நாட்டிலுள்ள தனிநபர்கள் மற்றும் நிறுவனங்களின் நன்கொடைகள் மூலம் தாங்கப்பட்டு நடத்தப்படுகிறது. மேலும் எச்ஐவியுடன் வாழும் ஆயிரத்தைநூறுக்கும் அதிகமானோரின் தொடர்புகளைக் கொண்டு பராமரித்து வருகிறது.  

உதான், அமெரிக்க மற்றும் இந்திய அரசாங்கங்களின் கூட்டு நிறுவனமான தவிர்க்கப்படும் சமுதாயம்(அவெர்ட் சொசைட்டி) வழங்கிய கட்டமைப்பிற்குள் செயல்படுகிறது. ஜூன் 2011 இல் இந்தியாவின் தேசிய எய்ட்ஸ் கட்டுப்பாட்டு அமைப்பால் (NACO) பயனற்றது என விமர்சிக்கப்பட்ட பல்வேறு அமைப்புகளில் இதுவும் ஒன்றாகும்.  

## வரலாறு
உதான் அறக்கட்டளை 1992 இல் மகாராஷ்டிரா மாநிலத்தில் நிறுவப்பட்டது. ஆனால் 2001 ம் ஆண்டு தான் பதிவுசெய்யப்பட்டது.  

மார்ச் 7, 2011 அன்று, சர்வதேச வளர்ச்சிக்கான அமெரிக்க நிறுவனத்தின் அதிகாரிகள் உதான் அறக்கட்டளையின் செயல்பாடுகளையும், சேவைகளையும் மதிப்பாய்வு செய்தனர்.  

மார்ச் 13, 2011 அன்று, உதான் இரண்டு மருத்துவ அவசர ஊர்திகளை குர்தாஸ்பூர் காவல்துறைக்கு நன்கொடையாக வழங்கியது மற்றும் ஊர்திகளை இயக்கம் ஓட்டுநர்களையும், அதன் மருத்துவ பணியாளர்களையும் கூட பணியமர்த்தி பொறுப்பேற்றது.
# அருள் யாத்திரை


**அருள் யாத்திரை** (*Pilgrimage of Grace*) என்பது வடக்கு இங்கிலாத்தின் யார்சயரில் 1536 அக்டோபரில் தொடங்கிய ஒரு பிரபலமான கிளர்ச்சியாகும். ராபர்ட் அஸ்கேயின் தலைமையில் உருவான இக்கிளர்ச்சி கம்பர்லேண்ட், நார்தம்பர்லேண்ட், வடக்கு லங்கோசயர் உட்பட வடக்கு இங்கிலாந்தின் பிற பகுதிகளுக்கு பரவுவியது. " டியூடர் காலத்திய அனைத்து கிளர்ச்சிகளிலும் இது மிகவும் தீவிரமானது". இது இங்கிலாந்தின் எட்டாம் என்றி கத்தோலிக்க திருச்சபையுடனான உறவை முறித்துக் கொண்டதற்கும், சிறிய மடாலயங்கள் கலைக்கப்பட்டதற்கும், மன்னரின் முதலமைச்சர் தாமஸ் குரோம்வெல்லின் கொள்கைகளுக்கும், பிற சீர்திருத்த கொள்கைகள், அரசியல், சமூக மற்றும் பொருளாதார குறைகள் ஆகியவற்றுக்கு எதிராக எழுந்த போராட்டமாகும்..  

பிற இடங்கில் இக்கிளர்ச்சி சில நாட்களில் அடக்கபட்டது. 1537 மார்ச்சில் இக்கிளர்ச்சிக்குக் காரணமாயிருந்த தலைவர்களுக்கு மரண தண்டனை விதிக்கபட்டது. ராபர்ட் ஆஸ்க்கால் யார்சயரில் தொடங்கிய கிளர்ச்சி சிறிது அதிக வலுப்பெற்றிருந்தது. இதைப் 'பொது நன்மை அருள் யாத்திரை' என்று அவர்கள் கூறினர். இக்கிளர்ச்சியும் விரைவில் அடக்கப்பட்டுத் தலைவர்கள் மரணதண்டனைக்கு உட்படுத்தபட்டனர்.  

1536 இல் எழுந்த குறுகிய கால லிங்கன்ஷயர் எழுச்சியை அடக்கப்பட்டது. பாரம்பரிய வரலாற்றுப் பார்வையில் புனித யாத்திரையை "மன்னர் எட்டாம் என்றியால் தூண்டப்பட்ட சமய எழுச்சிகளால் கோபமடைந்த இங்கிலாந்தின் வடக்கில் உள்ள பழமைவாத ஆதரவாளர்களால் தன்னிச்சையான வெகுஜன எதிர்ப்பு இயக்கம்" என்று சித்தரிக்கபடுகிது. இதில் பொருளாதாரக் காரணிகளும் பங்களித்தன என்பதை வரலாற்றாசிரியர்கள் அவதானித்துள்ளனர்.
# புக்சு



**புக்சு** (பஞ்சாபி: ਬੁਘਚੂ ) * புக்சு*, *புக்டு* அல்லது *புக்காடு* என்று உச்சரிக்கப்படுகிறது,இது பஞ்சாப் பகுதியினைச் சார்ந்த ஒரு பாரம்பரியமான இசைக்கருவியாகும். இது நாட்டுப்புற இசை மற்றும் நாட்டுப்புற நடனங்களான பாங்கரா (நடனம்),மல்வாய் கித்தா போன்ற பல்வேறு கலாச்சார நிகழ்வுகளில் பயன்படுத்தப்படுகிறது. இது மரத்தினால் செய்யப்பட்ட ஒரு எளிய கருவியாகும், இதன் வடிவம் டம்ரு என்ற இந்திய இசைக்கருவியை ஒத்ததாகும். அதன் பெயரினை ஒத்த *புக்சூ* என்ற ஒலியை எழுப்புகிறது.  

## வடிவம் மற்றும் இசைத்தல்
புக்சு என்பது ஒரு மணற்கடிகாரத்தின் வடிவத்தை கொண்டது, தலைப்பகுதியில் தோலைக்கொண்டுள்ளது. தடிமனான தண்டு அல்லது சரம் (நாண்) மையத்தினை துளைப்பதாய் உள்ளது. இச்சரத்தின் மறுபக்க முனையில் மரத்தினாலான குமிழ் கட்டப்பட்டுள்ளது. கருவியானது கையின் வளைவில் மடித்து பிடிக்கப்படுகிறது கருவி இருக்கும் அதே கையினால் சரமானது மரக்குமிழுடன் பிடிக்கப்படுகிறது. பின்னர் மற்றொரு கையின் விரல்களால் ஒரு அடிப்பான் கொண்டு தனித்துவமிக்க ஒலியை ஏற்படுத்த முடிகிறது. சரத்தினை இழுக்கும்போதும் அதனை தளர்வடைய வைக்கும் போதும் சுருதி ஒலியானது கட்டுப்படுத்தப்படுகிறது, சரத்தினை இழுக்கும்போது சுருதி அதிகரிக்கின்றது சரத்தினை தளர்வடைய வைக்கும்போது சுருதி குறைகிறது.  

## இவற்றையும் காண்க
- பஞ்சாபின் நாட்டுப்புற இசை கருவிகள்
# திருமுழுக்கு கல்லூரி



**திருமுழுக்கு கல்லூரி** (*Baptist College, Kohima*) என்பது இந்தியாவின் நாகாலாந்து, கோகிமாவில் உள்ள ஒரு கல்லூரி ஆகும். இக்கல்லூரி அங்கமி திருமுழுக்கு தேவாலய குழுவினால் நிர்வகிக்கப்பட்டு நடைபெறுகிறது. இங்குக் கலை மற்றும் வணிகத்தில் இளங்கலை பாடங்கள் நடத்தப்படுகிறது. நாகாலாந்து பல்கலைக்கழகத்துடன் இக்கல்லூரி இணைக்கப்பட்டுள்ளது. இக்கல்லூரி 1982-ல் நிறுவப்பட்டது.  

## துறைகள்

### கலை மற்றும் வணிகம்

- ஆங்கிலம்
- வரலாறு
- அரசியல் அறிவியல்
- சமூகவியல்
- வர்த்தகம்

## அங்கீகாரம்
இக்கல்லூரி புது தில்லி பல்கலைக்கழக மானியக் குழுவால் அங்கீகரிக்கப்பட்டுள்ளது.
# ஜவாலாமுகி


**ஜவாலாமுகி** என்பது **வீரவல்லி ராகவாச்சாரியுலுவின்** புனைபெயர் (18 ஏப்ரல் 1938)&nbsp;– 14 திசம்பர் 2008) ஆகும். இவர் ஓர் இந்தியக் கவிஞர், நாவலாசிரியர், எழுத்தாளர் மற்றும் அரசியல் ஆர்வலர் ஆவார்.  

## வாழ்க்கை
ஜவாலாமுகி தனது *ரங்கேய ராகவா லைப் இஸ்ட்ரி* என்ற புதினத்துக்காக சாகித்ய அகாதமி விருதைப் (இந்தி) பெற்றார். இவரது புதினங்கள் மற்றும் ஆயிரக்கணக்கான கவிதைகளில் *வேலடின மந்தாரம்*, *ஹைதராபாத் கதலு*, *வோடமி-திருகுபது* ஆகியவை முக்கியமானவை.  

ஜவாலாமுகி "திகம்பர கவுலு" என்ற கவிஞர்களின் குழுவில் உறுப்பினராக இருந்தார். அவர்களின் கருத்துகளும் பாணியும் நவீன தெலுங்கு இலக்கிய வரலாற்றில் திருப்புமுணையாக அங்கீகரிக்கப்பட்டுள்ளது. இவர் 1970-ல் புரட்சிகர எழுத்தாளர்கள் சங்கத்தின் (விரசம்) இணை நிறுவனராகவும், மக்கள் ஜனநாயக உரிமைகளுக்கான அமைப்பின் தீவிர உறுப்பினராகவும், இந்தியா-சீன நட்புறவுக் கழகத்தின் நிறுவனராகவும் இருந்தார். இவர் இறக்கும் வரை இந்தியா-சீனா நட்புறவுக் கழகத்தின் ஆந்திரப் பிரதேச செயலாளராகவும் தேசிய துணைத் தலைவராகவும் இருந்தார்.  

ஜவாலாமுகி ஐதராபாத்தில் உள்ள சீதாரம்பாக் பகுதியில் பிறந்தார். இவர் சீதாரம்பாக் குடியிருப்பாளர் நலச் சங்கத்தை நிறுவினார் மற்றும் லக்ஷ்மி நிவாஸ் கனேரிவாலை எதிர்த்தார். இவரது கவிதைகளில் ஒன்று குற்றவியல் நடைமுறைச் சட்டத்தின் பிரிவு 99இன் கீழ் தடைசெய்யப்பட்டது. மேலும் இக்கவிதை வெளியான புத்தகத்தின் அனைத்து படிகளும் கைப்பற்றப்பட்டன.  

"அற்புதமான பேச்சாளரான, ஜவாலாமுகி ஆந்திரப் பிரதேசம் மற்றும் அதற்கு அப்பால் உள்ள பகுதிகளில் பல தசாப்தங்களாக பரவலாக பயணம் செய்து உரை ஆற்றினார்" என்று *தி இந்துவில்* ஒரு கட்டுரை கூறுகிறது. "இவர் மூன்று தசாப்தங்களுக்கும் மேலாக ஆந்திரப் பிரதேசத்தில் உள்ள அனைத்து முக்கிய சமூக இயக்கங்களுடனும் தொடர்புடையவர்."  

சில ஆண்டுகளாகக் கல்லீரல் ஈரல் அழற்சி நோய்க்கான சிகிச்சையிலிருந்த, ஜவாலாமுகி மாரடைப்பால், 2008 திசம்பர் 14, அன்று சோமாஜிகுடாவில் உள்ள கார்ப்பரேட் மருத்துவமனையில் இறந்தார். இவருடைய மனைவி சீதாதேவி, மகன்கள் சம்பத்குமார், ஸ்ரீதர், வாசு ஆவர்.
# கேத்கி கதம்

| <div> புனே, மகாராஷ்டிரா</div> |
| --- |
**கேத்கி** அல்லது **கேத்கி கதம்** என்பவர் இந்தியத் தொலைக்காட்சி நடிகை ஆவார். அவர் ஜீ தொலைக்காட்சியில் *குபூல் ஹையில்* ரிஷப் சின்ஹா / விக்ராந்த் மாஸ்ஸி / மோஹித் சேகல் ஆகியோருக்கு இணையாக ஹுமைராவாக தோன்றினார். இவர் நிகழ்ச்சியின் முக்கியக் கதாபாத்திரத்தில் நடித்தார்.  

## தொழில்
2014-ல், *குபூல் ஹைக்குப்* பிறகு, ஸ்டார் பிளஸின் புராண இதிகாசமான *மகாபாரத்தில்* இளைய ராதாவாகத் தோன்றினார். இதே ஆண்டில், *டிஜேயின் கிரியேட்டிவ் யூனிட்* தயாரித்த சோனி பொழுதுபோக்கு தொலைக்காட்சி நிகழ்ச்சியில் இவர் பணியாற்றத் தொடங்கினார். இது முன்னர் *பனாரஸ் கா பண்டி* என்ற பெயரில் அறியப்பட்டது. பின்னர் ஹம் ஹைன் நா என்று அறியப்பட்டது. இந்த நிகழ்ச்சியில், பண்டி கன்வர் தில்லான் என்ற முன்னணி கதாபாத்திரத்தைக் காதலிக்கும் சத்யா என்ற பெண்ணின் இணையான முக்கியக் கதாபாத்திரத்தில் கதம் நடிக்கவிருந்தார்.  

2015ஆம் ஆண்டில், ஜீ தொலைக்காட்சியில் *சரோஜினி* என்ற நிகழ்ச்சியில் இந்திரா சிங்காக நடித்தார். 2017ஆம் ஆண்டில், ஸ்டார் பிளஸ் நிகழ்ச்சியான *இஸ் பியார் கோ க்யா நாம் டூன் 3 இல்* ஷிகா வசிஷ்ட் கதாபாத்திரத்தில் கதம் நடித்தார். 2018-ல் வைதேகியாக ஜிங் டிவி பியார் பெஹ்லி பார் நடித்தார்.  

*இன்ஸ்டாகிராம் லைவ்* ஒன்றில், தான் பூகி வூகியின் (தொலைக்காட்சித் தொடர்) ஒரு பகுதியாக இருப்பதாகவும், தேர்ந்தெடுக்கப்பட்டதாகவும் கூறியிருந்தார். ஆனால் தனிப்பட்ட காரணங்களால் பூகி வூகியில் சேரும் வாய்ப்பை இவர் தவறவிட்டார்.  

## தொலைக்காட்சி
| 2012–14 | *குபூல் ஹை* | ஹுமைரா சித்திக்/ஹுமைரா ஹைதர் ஷேக் | ஜீ தொலைக்காட்சி |  |
| --- | --- | --- | --- | --- |
| 2014 | *மகாபாரதம்* | இளம் ராதா | ஸ்டார் பிளஸ் |  |
| 2014 | *ஹம் ஹை நா* | சத்யா | சோனி டி.வி |  |
| 2015 | *சரோஜினி - ஏக் நயி பெஹல்* | இந்திரா சிங் | ஜீ தொலைக்காட்சி |  |
| 2017 | *இஸ் பியார் கோ க்யா நாம் தூன் 3* | ஷிகா நாராயண் வசிஷ்டர் | ஸ்டார் பிளஸ் |  |
| 2018 | *பியார் துனே க்யா கியா* | வைதேஹி | ஜிங் தொலைக்காட்சி |  |
| 2019 | *லால் இஷ்க்* | ஜியா (பகுதி 90) | & தொலைக்காட்சி |  |
| அர்ஷி (பகுதி 114) |  |  |  |  |
| மாயா (பகுதி 142) |  |  |  |  |
| ரேவதி (பகுதி 183) |  |  |  |  |
| - | 2019 | *ஸ்ரீமத் பகவத் மஹாபுரான்* | காயத்ரி மாதா (பாகம் 30) | கலர்ஸ் தொலைக்காட்சி |
| 2021 | *ஆப்கி நஸ்ரோன் நே சம்ஜா* | நீரலி | ஸ்டார் பிளஸ் |  |
| 2022 | *ரங் ஜான் தேரே ரங் மே* | சிரிஸ்டி சௌபே/ சிரிஸ்டி துருவ் பாண்டே | தங்கல் டிவி |  |
# ஷீக் கபாப்



**ஷீக் கபாப்** என்பது (உருது: سیخ کباب, இந்தி: सीख कबाब) ஆட்டிறைச்சியில் மசாலா சேர்த்து துணுக்குகளாக்கி உருளைவடிவமாக்கி கம்பியில் இந்தியா, பாக்கித்தான், வங்காளதேசம் மற்றும் ஆப்கானிஸ்தான் போன்ற நாடுகளில் செய்யப்படும் வழக்கமான கபாப் ஆகும். பொதுவாக மங்கல் அல்லது தந்தூர் அடுப்புகளில் சமைக்கப்படுகிறது.  

## செய்முறை
ஷீக் கபாப் பொதுவாக மென்மையானவை மற்றும் சதைப்பற்றுள்ளவையாகும். இஞ்சி, பூண்டு, பச்சை மிளகாய், மிளகாய் தூள், கரம் மசாலா அத்துடன் எலுமிச்சை சாறு கொத்தமல்லி மற்றும் புதினா இலைகள் போன்று பல்வேறு பொருள்கள் சேர்த்து பதப்படுத்தப்படுகிறது. சில சமயங்களில் சுவையினைக் கூட்ட கொழுப்பு சேர்க்கப்படுகிறது. ஷீக் கபாப் பொதுவாக ரைதா, சாலட், வெங்காயத் துண்டுகள், எலுமிச்சை குடைமிளகாய் அல்லது பச்சை சட்னியுடன் பரிமாறப்படுகிறது. நான் அல்லது பரோட்டாவுடன் உண்ணப்படுகிறது.  

துண்டே கே கபாப், ககோரி கபாப் மற்றும் கிலாஃபி ஷீக் கபாப் ஆகியவை பிரபலமான ஷீக் கபாப் ஆகும். இந்தியாவில் சைவ ஷீக் கபாப்கள் பீன்ஸ், கேரட், உருளைக்கிழங்கு, காலிஃபிளவர் மற்றும் பச்சை பட்டாணி கொண்டு தயாரிக்கப்படுகின்றன.
# மித்ராச்சி கோஷ்டா (நாடகம்)



***மித்ராச்சி கோஷ்டா*** என்பது இந்திய நாடக ஆசிரியர் விஜய் டெண்டுல்கர் எழுதி இயக்கிய மராத்தி மொழி நாடகமாகும். முதன்முதலில் 1981 ம் ஆண்டு நிகழ்த்தப்பட்ட இந்நாடகம், **நண்பனின் கதை** என்ற பெயரிலும் அறியப்படுகிறது. லெஸ்பியன் தற்பாலின ஈர்ப்பைக் கையாளுவதைக் கருப்பொருள்களாகக் கொண்ட நவீன இந்திய நாடகங்களில் முதலாவதாக இது கருதப்படுகிறது.  

*மிட்-டேயில் 2016 இல் வெளியான கட்டுரையின் படி,* "புனே கல்லூரியில் மூன்று மாணவர்களுக்கு இடையேயான முக்கோணக் காதல் கதையை மித்ராச்சி கோஷ்டா நிகழ்த்தியுள்ளது. பபு, மித்ரா, நாமி என்பவர்களைப் பற்றிய காதல் கதை என்றாலும் இரு ஆண்கள் ஒரு பெண்ணிற்காக போராடும் வழக்கமான முக்கோண கதை அல்ல. மித்ராவைப் பற்றி தெரிந்துகொள்ள வேண்டும் என்ற பாபுவின் விருப்பம் நிறைவேறியதும், அவளது பாலுணர்வுடன் அவளது உள்ளார்ந்த போராட்டங்களில் பங்கு பெறுகிறான், இறுதியில் அவளுக்கும் அவள் விரும்பும் பெண்ணான நமாவுக்கும் இடையே பாலியல் அரசியலை ஊசலாடும் விளையாட்டில் அவர் ஈர்க்கப்படுகிறார்."  

*மின்ட் பத்திரிக்கை*<nowiki/>யின் விமரிசனத்தின்படி, "இந்தக் காதல் சிக்கலில், பபு, சுய-உணர்வு கொண்ட மித்ரா (பாதக்) மூலம், தன் உணர்வுகளுக்குப் பிரதிபலன் செய்யும் நமாவிடம் பாலியல் ரீதியாக ஈர்க்கப்பட்டதால் காயப்படுகிறான். தற்பாலின ஆசை அந்தக் காலத்தில் அதிகம் புரிந்து கொள்ளப்படவில்லை, மேலும் முரண்பட்ட மித்ரா விரைவில் தன்னைத்தானே அழித்துக்கொள்ளும் பாதையில் செல்கிறார். அவள் தன் உள்ளார்ந்த ஆசைகளை தியாகம் செய்ய விரும்பவில்லை என்றாலும், அவள் தவிர்க்க முடியாமல் ஒரு பழமையின் கலாச்சாரத்திற்கு பலியாகிறாள்."  

## வெளியீடு
நாடகத்தின் அசலான மராத்தி மொழி பதிப்பு 1982 இல் நீல்கந்த் பிரகாஷனால் வெளியிடப்பட்டது.  

இந்நாடகத்தின் கதையின் ஆங்கில மொழிப்பெயர்ப்பு 2001ம் ஆண்டு கௌரி ராம்நாராயணனால் ஆக்ஸ்போர்டு பல்கலைக்கழக அச்சகத்தால் வெளியிடப்பட்டது.  

## பிரீமியர்
மராத்தியின் அசல் நாடகம் ஆகஸ்ட் 15, 1981 அன்று மஹாராஷ்டிர மாநிலம் தானேயில் உள்ள கட்கரி ரங்காயதனில் வினய் ஆப்தே, ரோகினி ஹட்டங்கடி மற்றும் உஜ்வாலா ஜோக் உட்பட அக்காலத்தின் முன்னணி மராத்தி பிரமுகர்களால் நிகழ்த்தப்பட்டது.  

## தாக்கம்
*ஃப்ரண்ட்லைன்* *மித்ராச்சி கோஷ்டாவை* "தற்பாலின உறவுகள் பற்றிய முதல் இந்திய நாடகம், மிகவும் பிரபலமான ரோகினி ஹட்டங்கடி இந்நாடகத்தில் நடித்த போதும், திரண்ட எதிர்ப்பினால் அரங்குகள் வெறுமையாக காணப்பட்டது.  

*இந்துஸ்தான் டைம்ஸ்* படி, "டெண்டுல்கர் மூன்று தசாப்தங்களுக்கு முன்னர் லெஸ்பியன் அடையாளங்கள் மீதான தடையை உடைத்த சிக்கலான கதாபாத்திரங்கள் மற்றும் சிக்கலான கதைக்களங்களில் வடிவமைத்துள்ளார். நாடகம் நிகழ்த்தப்பட்ட காலத்தில் இது  தீவிரமான, முற்போக்கான மற்றும் சர்ச்சைக்குரியதாக இருந்தது  

*மிட்-டே* நாடகத்தை "சர்ச்சைக்குரிய உன்னதபடைப்பு" என்றும்"பல புருவங்களை உயர்த்தியது." என்றும் விவரித்தது  
2001 ம் ஆண்டு மறுதயாரிக்கப்பட்ட பதிப்பை மதிப்பாய்வு செய்த மின்ட் பத்திரிகை " 1981 களில் சொல்லப்படாத லெஸ்பியனின் கதை, நிச்சயமாக பாதையை உடைத்தது." என்று கூறியுள்ளது.
# அர்க்கி சட்டமன்றத் தொகுதி



**அர்க்கி சட்டமன்றத் தொகுதி** (*Arki Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சோலன் மாவட்டத்தில் உள்ளது. சிம்லா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 50 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | ஹீரா சிங் பால் | சுயேச்சை |
| 1972 | லோக் ராஜ் கட்சி |  |
| 1977 | நாகின் சந்தர் பால் | ஜனதா கட்சி |
| 1982 | பாரதிய ஜனதா கட்சி |  |
| 1985 | ஹீரா சிங் பால் | இந்திய தேசிய காங்கிரஸ் |
| 1990 | நாகின் சந்தர் பால் | பாரதிய ஜனதா கட்சி |
| 1993 | தரம் பால் தாக்கூர் | இந்திய தேசிய காங்கிரஸ் |
| 1998 |  |  |
| 2003 |  |  |
| 2007 | கோவிந்த் ராம் சர்மா | பாரதிய ஜனதா கட்சி |
| 2012 |  |  |
| 2017 | வீரபத்ர சிங் | இந்திய தேசிய காங்கிரஸ் |
| 2021 | சஞ்சய் |  |
| 2022 | } |  |
**குறிப்பு**
# தமிழ் பாலியல் சிறுபான்மையினர் தொடர்பான இலக்கியப் படைப்புகளின் பட்டியல்

கிமு 600 இல் சங்க காலம் தொடங்கியதிலிருந்து தமிழ் மொழியில் ஏராளமான இலக்கியப் படைப்புகள் இயற்றப்பட்டுள்ளன  

தமிழ் மொழியில் குறிப்பிட்ட காலகட்டத்தில், பாலியல் சிறுபான்மையினர் தொடர்பான பல்வேறு படைப்புகள், தமிழ் இனத்தவர்களால் உருவாக்கபட்ட விதிவிலக்கான பாத்திரத்தை வகிக்கும் பல்வேறு படைப்புகளை இக்கட்டுரை பட்டியலிடுகிறது.  

## தமிழ்

### சங்கத்திற்கு முந்தைய காலம்
அரவானின் நாட்டுப்புறக் கதைகள்  

### சங்க காலம்
அரசர் பாரி மற்றும் கவிஞர் கபிலர் இடையேயான காதல் கதை  

மணிமேகலை  

கோப்பெருஞ்சோழனுக்கும் பிசுரந்தையாருக்கும் இடையே உள்ள தொலைதூர அன்பு.  

### பிந்தைய காலனித்துவ காலம்
- சரயு ஸ்ரீவத்சாவின் ***கடைசி பாசாங்கு**,* இந்து சிறுவனான சிவன் மற்றும் பாலுணர்வு மூலம் அவன் செய்த சாகசத்தின் கதையைப் சொல்லுகிறது.

- அ. ரேவதியின் ***உணர்வும் உருவமும்** (உடல் முழுவதும் உணர்வுகள்)* திருநங்கை சமூகத்தைச் சேர்ந்த மக்களின் நிஜ வாழ்க்கைக் கதைகளின் தொகுப்பாகும். திருநங்கைகளின் வாழ்வியலைப் பற்றி, பல்வகைப்பட்ட பாலினத்தவர்களின் உரிமைகளைப் பற்றி வெளிவந்த முன்னோடித் தமிழ் நூல்களில் இது ஒன்றாகும். 'என்னைப் பற்றிய உண்மை' என்ற இரண்டாவது புத்தகமும், பின்னர் பல இந்திய மொழிகளில் மொழிபெயர்க்கப்பட்டது.

- கோபி சங்கர் மதுரையின் ***மறைக்கப்பட்ட பக்கங்கள்*** என்பது பாலின மாறுபாடுகள் மற்றும் ந.ந.ஈ.தி சமூக நபர்களைப் பற்றிய தமிழின் முதல் புத்தகமாகும்.

- லீனா மணிமேகலையின் **அந்தரங்கன்னி கவிதைகள்** வெளிப்படையாக தன்னை இருபாலினமான அறிவித்துக்கொண்ட ஆப்ரோ அமெரிக்க கவிஞர் ஜூன் ஜோர்டானின் 'எனது உரிமைகள் பற்றி' என்ற நூலின் தமிழ் மொழிபெயர்ப்பு பதிப்பாகும்.

- பெருமாள் முருகனின் *<b>மாதொருபாகன்</b>* ஒரு குழந்தையைப் பெற்றெடுப்பதற்காக ஒரு திருநங்கை கடவுளிடம் உதவி கேட்கும் கதையைப் பின்தொடர்கிறது, இது கணவரல்லாத வேறுநபரோடு உறவு கொள்ளும் பாலியல் தன்மையை ஊக்குவிப்பதாக மத குழுக்களிடமிருந்து எதிர்ப்புகளை எழுப்பியது.

- புலியூர் முருகேசன் *எழுதிய **பாலச்சந்திரன் என்ற பெயரும்** **எனக்கு*** என்பது ஒரு திருநங்கை நபர் அவரது விருப்பத்திற்கு மாறாக திருமணம் செய்து வைக்கப்பட்டதால் ஏற்படும் குழப்பங்களைப் பற்றியது ''

- "வாடா மல்லி" -ஆசிரியர்: சு. சமுத்திரம் ஒரு திருநங்கையின் வாழ்வின் அவலங்களைச் சித்தரிக்கும் புதினம்.

- நான், வித்யா - ஆசிரியர்: லிவிங் ஸ்மைல் வித்யா; தன் வரலாற்று நூல். திருநங்கையான ஆசிரியரின் சொந்த வாழ்க்கை வரலாறு.

## ஆங்கிலம்
*வேடிக்கையான பையன்* (1994)  

*இலவங்கப்பட்டை* (1998)  

*பருவக் கடலில் நீச்சல்*  

பசியுள்ள பேய்கள்  

*முழு உடலின் உணர்வுகள்*  

அக்வேக் எமேசி (2020 *)* எழுதிய *விவேக் ஓஜியின் மரணம்*  

## மற்றவை
*காமசூத்ரா*
# புராண காசியபர்

**புராண காசியபர்** (பாளி:Pūraṇa Kassapa) ஒரு இந்திய துறவி மற்றும் ஆசிரியர் ஆவார். கிமு 6 ஆம் நூற்றாண்டில் வாழ்ந்த இவர் மகாவீரர் மற்றும் கௌதம புத்தரின் சமகாலத்தவர். இவர் அறியவியலாமைக் கொள்கை கொண்டவர். பௌத்த அங்கூத்தர நிகாயா நூலில் புராண காசியபர் தன்னை எல்லாம் அறிந்தவர் என்று கூறியதாக தெரிவிக்கிறது. பௌத்த நூலான தம்மபதம் விளக்கவுரையில் புராண காசியபர் தன்னை நீரில் மூழ்கடித்துக் கொண்டு இறந்ததாகக் கூறுகிறது.  

## தத்துவங்கள்

புராண காசியபரின் தத்துவம் ஆன்மா, தகுதி அல்லது குறைபாட்டைப் பொருட்படுத்தாமல் உடல் செயல்படும் மற்றும் "செயல் இல்லாத" கோட்பாட்டையும் கற்பிக்கிறது".புராண காசியபர் சமகாலத்தில் வாழ்ந்த ஆசிவகத் துறவி மற்கலி கோசாலர் ஒரு அஹேதுவாதி ஆவார். அவரும் தகுதியின் "ஒரு காரணத்தை மறுப்பவர்" என அடையாளம் காணப்படுகிறார்.  

புராணகாசியபரின் நம்பிக்கைகளுக்கு உதாரணமாக, சமன்னபல சுத்தம் நூலில், புராண காசியபர் கீழ்கண்டவாறு கூறுகிறார்:  
"...நான் நடிப்பதில் அல்லது மற்றவர்களை நடிக்க வைப்பதில், பிறரை சிதைப்பதில் அல்லது பிறரை சிதைக்க வைப்பதில், துன்புறுத்துவதில் அல்லது சித்திரவதை செய்வதில், துக்கம் ஏற்படுத்துவதில் , துன்புறுத்துவதில் அல்லது பிறரை பயமுறுத்துவது, உயிரைப் பறிப்பது, கொடுக்காததைப் பறிப்பது, வீடுகளில் புகுந்து செல்வத்தை கொள்ளையடிப்பது, நெடுஞ்சாலைகளில் பதுங்கியிருப்பது, விபச்சாரத்தில் ஈடுபடுவது, பொய் பேசுவது ஆகியவற்றில் - ஒருவன் தீமை செய்யமாட்டான். இந்த பூமியில் உள்ள அனைத்து உயிர்களையும் ஒரே சதைக் குவியலாக மாற்றினால் அதனால் எந்தத் தீமையும் வராது. கங்கையின் வலது கரை வழியாகச் சென்றாலும், பிறரைச் சிதைத்துக் கொல்வதாலும், துன்புறுத்துவதாலும் தீமை வராது. கங்கையின் இடது கரை வழியாகச் சென்றாலும், கொடுப்பதும் பிறர் கொடுக்கப் பெறுவதும், தியாகங்கள் மற்றும் பிறரை தியாகம் செய்ய வைப்பதால், அந்த காரணத்தால் எந்த தகுதியும் இருக்காது, தகுதி வராது. தாராள மனப்பான்மை, தன்னடக்கம், கட்டுப்பாடு, உண்மை பேசுதல் ஆகியவற்றால் எந்த தகுதியும் இல்லை.
# சிறீஜன்



**சிறீஜன்** (*Srijan*) என்பது கிழக்கு இந்தியாவில் நடைபெறும் மிகமுக்கிய சமூக-கலாசார விழாவாகும். இது இந்தியன் தொழில்நுட்ப கழகம் (இந்தியன் சுரங்கப் பள்ளி), தன்பாத்தில் ஏற்பாடு செய்யப்படுகிறது. ஒவ்வொரு ஆண்டும், இந்த விழா மூன்று நாட்கள் நடைபெறுகிறது. நாடு முழுவதும் உள்ள 200க்கும் மேற்பட்ட நிறுவனங்களிலிருந்து 30,000க்கும் மேற்பட்ட மாணவர்கள் இதில் கலந்துகொள்கின்றனர். இது இளம் திறமையாளர்களுக்கு அவர்களின் திறமைகள், ஆளுமை மற்றும் படைப்பாற்றல் ஆகியவற்றை இணைக்கவும், மேம்படுத்தவும் மற்றும் வெளிக்கொணரவும் வாய்ப்பை வழங்குகிறது.  

## வரலாறு

### சிறீஜன் 2018
*மீட் பிரதர்ஸ்* மற்றும் *குஷ்பு கிரேவால்* ஆகியோரின் நட்சத்திர இரவு நிகழ்ச்சி 2018-ல் இடம்பெற்றது. ஈடிஎம் க்காக செஃபிர்டோன் மற்றும் டி. ஜே. இரவில் டி. ஜெ. தேஜாஸ் பாடல்களைப் பாடினார். இந்த ஆண்டு 35 வெவ்வேறு கல்லூரிகளிலிருந்து 1200க்கும் மேற்பட்ட வெளி மாணவர்கள் பல்வேறு நிகழ்வுகளில் பங்கேற்றனர். 2017ஆம் ஆண்டு *மிஸ் இந்தியா* பிரியங்கா குமாரி நடுவராக இருந்த வளாக இளவரசி, நிகழ்ச்சி முக்கிய சிறப்பம்சமான நிகழ்வாக இருந்தது.  

### சிறீஜன் 2017
ராப்தாரின் நட்சத்திர இரவு நிகழ்ச்சியும் 2017ஆம் ஆண்டில் நடைபெற்ற விழாவில் நடைபெற்றது. 2017ஆம் ஆண்டு நட்சத்திரங்களான விபுல் கோயல், கோபால் தத் மற்றும் அகன்க்ஷா தாக்கூர் ஆகியோர் கலந்துகொண்டர். இந்த ஆண்டு 33 வெவ்வேறு கல்லூரிகளைச் சேர்ந்த 1000க்கும் மேற்பட்ட வெளி மாநில மாணவர்கள் பல்வேறு நிகழ்வுகளில் பெரும் பங்கேற்பைத் தந்தனர். 2017ஆம் ஆண்டு மிஸ் இந்தியா பிரியங்கா குமாரி நடுவராக இருந்த வளாக இளவரசி முக்கிய சிறப்பம்சமான நிகழ்வாகும்.  

### சிறீஜன் 2015
சிறீஜன் 2015-ல் முதல் நாளில் சுவீடன் *டெத் மெட்டல்* இசைக்குழு மைண்ட்ஷிஃப்ட்டின் ஒரு நிகழ்ச்சியும், இரண்டாவது நாளில் இந்தியப் பிரபல பாடகர்களான ஜோனிதா காந்தி மற்றும் சலீம் - சுலைமான் ஆகியோரின் நிகழ்ச்சிகளும் நடைபெற்றது.  

### சிறீஜன் 2014
சிறீஜன் 2014, பிப்ரவரி 25 முதல் 27 வரை 3 நாட்கள் நடைபெற்றது. சிறீஜன் "*கலர்ஸ் ஆஃப் இன்னோவேஷன்*" இஷா ஷர்வானி மற்றும் தக்ஷா ஷேத் நடன நிறுவனத்தின் நிகழ்ச்சிகள் நடைபெற்றது. சைமன் வெப் (முன்னணி பாடகர் ப்ளூ), ஜல் (பேண்ட்), ஜக்கி டி மற்றும் டிஜே ஹர்ஷித் ஷா ஆகியோர் என்கோர் (நட்சத்திர இரவு) மற்றும் முன்னோட்ட காட்சியில் பங்கேற்றனர். ரண்விஜய் சிங் திரு. & திருமதி உட்பட விழாவின் பெரும் பகுதியைத் தொகுத்து வழங்கினார்.  

## நிகழ்வுகள்
திருவிழா கலாச்சார, தொழில்நுட்ப, மேலாண்மை மற்றும் விளையாட்டு நிகழ்வுகளை உள்ளடக்கியது.
# குயர் சென்னை க்ரோனிக்கிள்ஸ்



**குயர் சென்னை க்ரோனிக்கிள்ஸ்** அல்லது **கியூசிசி** என்று அழைக்கப்படும் இது இந்திய ந.ந.ஈ.தி தமிழ் இலக்கிய அமைப்பாகும், இது தற்பாலீர்ப்பு, ஓரினச்சேர்க்கை, இருபாலின ஈர்ப்பு, திருநங்கைகள் மற்றும் பிற பாலியல் ஈர்ப்புகளைப் பற்றிய குயர் இலக்கியங்களை எழுதிவரும் ஆர்வமுள்ள எழுத்தாளர்களை ஊக்குவிப்பதை நோக்கமாக கொண்டுள்ளது. மேலும் வருடந்தோறும் சென்னையில் **குயர் லிட்ஃபெஸ்ட்** என்ற பெயரில் குயர் இலக்கிய விழாவினை ஒருங்கிணைத்து நடத்தி வருகிறது.  

## பின்னணி
2017 ஆம் ஆண்டு  ஓரினச்சேர்க்கை ஆர்வலரும் எழுத்தாளருமான மௌலி மற்றும் எழுத்தாளர் எல்ஜே வயலட் ஆகியோரால் குயர் சென்னை க்ரோனிக்கிள்ஸ்  எனப்படும் இந்த அமைப்பு நிறுவப்பட்டது . அதன் இணையதளத்தில் சொல்லப்பட்டுள்ளபடி, சென்னையோடு தங்களை தொடர்பு படுத்திக் கொள்ளும் பால்புதுமைச் சமூகத்தை சேர்ந்த நபர் அல்லது நபர்களின் கதைகளையும் அனுபவங்களையும் சேகரிப்பது மட்டுமல்லாமல் வருங்கால பால்புதுமை சமூகத்தினருக்கு ஆதரவாக இந்த தகவல்களையும் வளங்களையும் ஆவணப்படுத்துவதும் நோக்கமாக கொண்டுள்ளது. இந்த அமைப்பானது இந்திய பால்புதுமையினர்( ந.ந.ஈ.தி ) இலக்கியங்களையும், வாழ்க்கையையும் பற்றிய பல்வேறு பார்வைகளை ஒருங்கிணைத்து  ந.ந.ஈ.தி என அடையாளம் காணப்பட்ட ஆசிரியர்களின் புத்தகங்கள், இலக்கிய நிகழ்வுகள் மற்றும் பட்டறைகள் மற்றும் காலமுறை வள மேம்பாடு மற்றும் வெளியீடுகளை, சென்னையில் **குயர் லிட்ஃபெஸ்ட்** என்ற பெயரில் குயர் இலக்கிய விழாவின் மூலம் நடத்தி வருகிறது  

## குயர் லிட்ஃபெஸ்ட், சென்னை
வருடாந்திர குயர் இலக்கிய விழா, இந்திய நகரமான சென்னையில், நடைபெறுகிறது. சென்னை குயர் லிட்ஃபெஸ்டின் முதல் பதிப்பு 2018 இல் ஏற்பாடு செய்யப்பட்டது. இந்திய பால்புதுமையினர் இலக்கியங்கள், பால்புதுமையினர் வாழ்வில் முக்கியப் பங்காற்றும் இலக்கியங்களின் அரசியல் மற்றும் இலக்கிய முக்கியத்துவங்களைக் குறித்து ஒரு உரையாடலை தோற்றுவித்து, அதன்மூலம் பால்புதுமை எழுத்தாளர்கள் போன்று மற்ற பெரும்பான்மை இலக்கிய ஊடகங்களால் புறக்கணிக்கப்பட்ட அடையாளம் மறுக்கப்பட்ட கலைஞர்களுக்கு ஊக்கமும் வாய்ப்புகளும் உருவாவதோடு, பொதுவெளியில் பால்புதுமை இலக்கியங்கள் குறித்த ஆழ்ந்த புரிதலும் உருவாக்க வேண்டும் என்ற முனைப்போடு இந்த இலக்கிய விழா தொடங்கப்பட்டு வருடாவருடம் நடைபெற்று வருகிறது..  

## வெளியீடுகள்
2018 இல் குயர் சென்னை க்ரோனிக்கிள்ஸ் அதன் முதல் நாவலை பால்புதுமை நல ஆர்வலரும் கவிஞருமான கிரீஷின் கருப்பு பிரதிகலுடன் இணைந்து வெளியிட்டது. 41வது சென்னை புத்தகக் கண்காட்சியில் இந்தப் புத்தகம் வெளியிடப்பட்டது.  

## சமூக நீதி பெருமித கொடி

ஜூலை 2018 இல், சமூக நீதி பெருமிதக் கொடியானது, இந்தியாவின் சென்னையில், சென்னை குயர் லிட்ஃபெஸ்டில், உலகம் முழுவதும் உள்ள பெருமித கொடியின் மாறுபாடுகளால் ஈர்க்கப்பட்டு வெளியிடப்பட்டது. இந்தக் கொடியை சென்னையைச் சேர்ந்த ஓரின சேர்க்கை ஆர்வலர் மௌலி வடிவமைத்துள்ளார். சுயமரியாதை இயக்கம், சாதி எதிர்ப்பு இயக்கம் மற்றும் இடதுசாரி சித்தாந்தம் ஆகியவற்றைக் குறிக்கும் கூறுகளை இக்கொடியின் வடிவமைப்பு உள்ளடக்கியது. உலகமெங்கும் பயன்படுத்தப்படும் பெருமிதக் கொடியான வானவில் கொடியின் அசல் ஆறு வண்ணக்கோடுகளைத் தக்க வைத்துக் கொண்டு, அதோடு சமூக நீதி பெருமிதக் கொடியில் கருப்பு சுயமரியாதை இயக்கத்தையும், நீலம் அம்பேத்கரிய இயக்கத்தையும், சிவப்பு இடதுசாரி சித்தாந்த மதிப்புகளையும் குறிக்கிறது.
# கா. ச. அப்துல் வஹாப்


**கா. ச. அப்துல் வஹாப்** (*K. S. Abdulwahab*) என்பவர் இந்திய அரசியல்வாதியும், தமிழ்நாடு சட்ட மேலவை உறுப்பினரும் ஆவார்.1962, 1968, 1974 என் தொடர்ந்து மூன்று முறை தமிழ்நாடு சட்ட மேலவை உறுப்பினராக பணியாற்றியுள்ளார்.  
இவர் இந்திய யூனியன் முஸ்லிம் லீக் கட்சியின் தமிழக மாநிலத் தலைவராக 1972 முதல் 1975 வரை மூன்று ஆண்டுகள் பொறுப்பு வகித்துள்ளார்.இவர் தமிழ்நாடு வக்பு வாரிய தலைவராகவும், சென்னை காயிதே மில்லத் கல்லூரி நிர்வாக குழுவின் தலைவராகவும் இருந்துள்ளார்.
# கோபால் பிரசாத் வியாசு


**கோபால் பிரசாத் வியாசு** (*Gopal Prasad Vyas*)(13 பிப்ரவரி 1915 - 28 மே 2005) என்பவர் இந்தியக் கவிஞர். இவரது நகைச்சுவையான கவிதைகளுக்காக நன்கு அறியப்பட்டவர். இவரது கவிதைகள் *தோ மெய் க்யா கரூன்*, *ராஸ் ரசம்ரித்*, *மாஃப் கிஜியே* மற்றும் *பாத் பாத் மே பாத்* போன்ற பல புத்தகங்களாகத் தொகுக்கப்பட்டுள்ளன. 2015-ல் பிரபாத் புத்தக நிறுவனத்தால் வெளியிடப்பட்ட சந்தோசு மாட்டா எழுதிய *பஹுயாமி ஜீவன் கே தானி பி.டி கோபால் பிரசாத் வியாஸ் என்ற* சுயசரிதையில் இவரது வாழ்க்கையின் கதை ஆவணப்படுத்தப்பட்டுள்ளது. 1965ஆம் ஆண்டு இந்திய அரசாங்கத்தால், இலக்கியத் துறையில் இவர் ஆற்றிய பங்களிப்பிற்காக நான்காவது உயரிய இந்தியக் குடிமகன் விருதான பத்மசிறீ விருது வழங்கப்பட்டது.  

## சுயசரிதை

### ஆரம்ப கால வாழ்க்கை
கோபால் பிரசாத் வியாசு, இவரது பள்ளிச் சான்றிதழின் படி, 1915ஆம் ஆண்டு பிப்ரவரி 13ஆம் தேதி உத்தரப் பிரதேச மாநிலம் மதுராவில் உள்ள கோவர்தன் நகருக்கு அருகில் உள்ள மகமத்பூரில் பிறந்தார். மதுராவில் 7ஆம் வகுப்பு வரை மட்டுமே படித்தார். இந்திய விடுதலை இயக்கத்தில் ஈடுபட்டதன் காரணமாக இவரால் தேர்வுக்குச் செல்ல முடியவில்லை.  

### திருமணம்
வியாசு இராசத்தான் கரௌலி மாவட்டத்தின் இந்தவுனைச் சேர்ந்த பிரதாப் ஜியின் மகள் அஷர்பி தேவியை மணந்தார்.
# எம். எஸ். ஞானமணி

**எம். எஸ். ஞானமணி** பழம்பெரும் தமிழ்த் திரைப்பட இசையமைப்பாளர் ஆவார். இவர் பம்பாய் மெயில், தெய்வ நீதி, மதனமாலா, பைத்தியக்காரன், கலாவதி , உலகம், நல்லவன்,  
சன்யாசி ஆகிய தமிழ்த் திரைப்படங்களுக்கு இசையமைத்திருந்தார்.  

இசையமைப்பாளர் ஞானமணி தமிழ்த் திரையுலகில் பெரியளவில் புகழடையவில்லை என திரைப்பட வரலாற்றாளர் ராண்டார் கை தனது திரைப்படக் கட்டுரையொன்றில் குறிப்பிட்டிருந்தார்.